Intiankanna

Intiankanna (Canna indica) on kannakasvien heimoon kuuluva kasvilaji. Nimestään huolimatta se on kotoisin Keski- ja Etelä-Amerikasta, mutta levinnyt kaikkialle trooppisiin maihin. Sitä on viljelty sekä koristekasvina että tärkkelyspitoisen maavartensa takia, ja se on paikoin levinnyt viljelmiltä luontoon.

Intiankanna kasvaa 90–180 cm korkeaksi. Lehdet ovat 20–60 cm pitkiä ja 10–30 cm leveitä. Ne kiertyvät alaosastaan varren ympärille. Kukat voivat olla punaiset, keltaiset tai jotain siltä väliltä. 6–20 kukkaa muodostaa haarautuvan kukinnon varren yläpäähän.

Intiankannan juurakosta ja maavarsista saadaan proteiini- ja tärkkelyspitoista jauhoa, jota käytetään ravinnoksi.

Lähteet

Aiheesta muualla 
 JSTOR Global Plants: Canna indica 
 Integrated Taxonomic Information System (ITIS): Canna indica 
 Global Biodiversity Information Facility (GBIF): Canna indica 
 Flora of China: Canna indica 
 Flora of Pakistan: Canna indica 

Zingiberales